[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ministeerium: RKAS-i kehtestatud u\u0308u\u0308rihind ka\u0308ib po\u0303genikele u\u0308le jo\u0303u"}, {"text_idx": "#000005", "text": "Tallinnas Kopli ta\u0308nava hoonesse majutatud Ukraina so\u0303japo\u0303genikele tuli u\u0308llatusena algul nigelas seisus olnud korteritele kehtestatud ko\u0303rge u\u0308u\u0308rihind. Sotsiaalministeerium leiab, et RKAS-i ma\u0308a\u0308ratud hinnad ka\u0308ivad po\u0303genikele u\u0308le jo\u0303u ja neid tuleb langetada, kuid RKAS-i va\u0308itel panid nad maksumuse paika just ministeeriumi juhtno\u0308o\u0308ride ja\u0308rgi."}, {"text_idx": "#000006", "text": "Kopli ta\u0308nava po\u0303genike majutuskoha elanikud saatsid mitmele ametiasutusele u\u0308hispo\u0308o\u0308rdumise, kus to\u0303id va\u0308lja, et RKAS kavatseb neilt ku\u0308sida u\u0308u\u0308ri la\u0308htuvalt turuhindadest, ehkki korterite seisukord oli esialgu va\u0308ga vilets. Lisaks arvestatakse kommunaalkulusid ruutmeetripo\u0303hiselt, mis ei vo\u0303imalda igal perel oma kulusid ise kontrollida."}, {"text_idx": "#000007", "text": "Po\u0308o\u0308rdumise said nii Tallinna linn kui ka sotsiaalministeerium ning Tallinna abilinnapea Betina Bes\u030ckina kirjutas seepeale sotsiaalkaitseminister Signe Riisalole, et niisugune otsus ei ole po\u0303hjendatud."}, {"text_idx": "#000008", "text": "\"Saame aru, et arvestatud u\u0308u\u0308rihindade puhul on Riigi Kinnisvara AS la\u0308htunud turul olevatest u\u0308u\u0308rihindadest,\" lausus ta ja nimetas sellist po\u0303himo\u0303tet mo\u0303istetavaks, kuid mitte selle Kopli ta\u0308nava hoone osas, mille algse va\u0308ga halva seisukorra tunnistajaks olid ka po\u0303genikke abistanud linna to\u0308o\u0308tajad."}, {"text_idx": "#000009", "text": "\"U\u0308u\u0308rihinna kehtestamise puhul tuleks arvestada eluruumide seisundit po\u0303genike sissekolimisel, u\u0308u\u0308rnike poolt juba tehtud remontto\u0308id ning hoone u\u0308ldist olukorda, energiaklassi ning tegelikke elutingimusi,\" so\u0303nas Bes\u030ckina."}, {"text_idx": "#000010", "text": "RKAS-i haldusteenuste direktor Karel Aasrand u\u0308tles ERR-ile, et nemad tuginesid u\u0308u\u0308rilepingute va\u0308ljato\u0308o\u0308tamisel ja hinnataseme pakkumisel sotsiaalministeeriumi 14. aprillil valitsusele tehtud ettepanekule, mille ja\u0308rgi ma\u0308a\u0308ratakse u\u0308u\u0308ritasu turupo\u0303hiselt sarnaste elamispindade u\u0308u\u0308ritasu vo\u0303rdlemise teel."}, {"text_idx": "#000012", "text": "Aasrand lisas, et praegu on RKAS-i ettepanekul ka\u0308imas arutelud rahandus- ja sotsiaalministeeriumiga, et u\u0308u\u0308riteemale sobiv lahendus leida. Ka RKAS ise ootab tema kinnitusel kiireid arenguid, et saada selgust, kas arutelud toovad la\u0308hiajal uue lahenduse vo\u0303i millised saavad olema lo\u0303plikud u\u0308u\u0308rtingimused."}, {"text_idx": "#000014", "text": "Sotsiaalministeeriumi kommunikatsioonijuht Karin Veskima\u0308e u\u0308tles, et ministeerium RKAS-i hinnapoliitikat konkreetse hoone puhul ei mo\u0303ista. Ta ma\u0308rkis, et riigile kuuluvad hooned ei ole tavalised u\u0308u\u0308ripinnad \u2013 tavaolukorras neid u\u0308u\u0308rile ei anta. \"Sotsiaalministeeriumi seisukoht on, et u\u0308u\u0308rima\u0308a\u0308rade kehtestamisel tuleb vo\u0303tta arvesse sarnaste eluruumide u\u0308u\u0308rima\u0308a\u0308rasid, u\u0308u\u0308rile andmisega kaasnevaid kulusid ja asjaolu, et konkreetne hoonete omanik annab ruumid kasutusse vaid kommunaalkulude eest. Loomulikult on mo\u0303istlik arvestada ka u\u0308u\u0308rnike poolt juba tehtud remondito\u0308id,\" lausus ta. Sarnased elamispinnad on ministeeriumi hinnangul Tallinna linna sotsiaal- ja munitsipaaleluruumid. See ta\u0308hendab, et RKAS peaks ku\u0308sima sellist kulu, mis katab a\u0308ra korterite haldamisega seotud kulud. \"Seni va\u0308lja pakutud hinnad ka\u0308ivad po\u0303genikele u\u0308le jo\u0303u ja riivavad ka nendesse pindadesse panustanud vabatahtlike o\u0303iglustunnet - seda oleme korduvalt RKAS-ile ro\u0303hutanud. Nu\u0308u\u0308d on RKAS-i kord u\u0308u\u0308rihindu vastavalt korrigeerida. Vee- ja elektrimo\u0303o\u0303tjate paigaldamine o\u0303iglaseks kommunaalkulude jaotuseks on mo\u0303istlik ning selle saavad kokku leppida hoone omanik ja haldaja,\" lisas Veskima\u0308e."}, {"text_idx": "#000015", "text": "Tema so\u0303nul tegi valitsuskabinet otsuse kaasata po\u0303genike eluruumide leidmiseks vajadusel RKAS 21. aprilli no\u0303upidamisel."}, {"text_idx": "#000016", "text": "Bes\u030ckina kirjas va\u0308lja toodud mure kohta, et sellesse majutuskohta elama asunud so\u0303japo\u0303genikele pole piisavalt infot antud ning neile vo\u0303iks veel kord selgitada, millised on nende kohustused ja vo\u0303imalused abi saada, u\u0308tles Veskima\u0308e, et nii Ma\u0308epealse kui ka Kopli ta\u0308nava hoonete elanikele on kogu aeg ka\u0308ttesaadavad sotsiaalkindlustusameti kriisispetsialistid, kes no\u0303ustavad ja vastavad ku\u0308simustele. Eluruumi kasutamisega seotud o\u0303igused ja kohustused pannakse aga paika u\u0308u\u0308rilepingus."}, {"text_idx": "#000017", "text": "Riigi ja Tallinna esindaja ja\u0308id ukrainlaste majutamise teemal eriarvamusele"}, {"text_idx": "#000018", "text": "ERM-i endise na\u0308itusemaja ostuks tuli viis pakkumist"}, {"text_idx": "#000019", "text": "Ukraina so\u0303japo\u0303genikud kolisid riigi korteritest va\u0308lja"}, {"text_idx": "#000020", "text": "Abistajad ja linn ei mo\u0303ista SKA otsust po\u0303genikud keset kooliaastat koduta ja\u0308tta"}, {"text_idx": "#000022", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000025", "text": "Assadi ootas Hiinas suurejooneline vastuvo\u0303tt"}, {"text_idx": "#000029", "text": "Galerii: o\u0303pilased heiskasid vastupanuvo\u0303itluse pa\u0308eval riigilipu"}, {"text_idx": "#000032", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000036", "text": "Ukraina va\u0308ed teevad Verbove suunal edusamme"}, {"text_idx": "#000039", "text": "Punaso\u0303durite u\u0308hishauda Narvas ei olnud kedagi maetud"}, {"text_idx": "#000041", "text": "Reede on suvine, na\u0308dalavahetus algab vihmaga"}, {"text_idx": "#000042", "text": "Otse: seminar Eesti teaduseetika hetkeseisust ja tulevikust"}, {"text_idx": "#000050", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000051", "text": "Valitsus loodab kuue kuuga uue maksu leida"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]